**VOĽBY DO ORGÁNOV SAMOSPRÁVY OBCÍ KONANÝCH**

**10. novembra 2018**

**Podávanie kandidátnych listín**

Vo voľbách do orgánov samosprávy obcí bude zvolené

* mestské zastupiteľstvo
* primátor mesta

Kandidátna listina na poslanca mestského zastupiteľstva a kandidátna listina na primátora mesta sa podávajú samostatne (vzory tlačív publikované na webovom sídle Ministerstva vnútra Slovenskej republiky).

Kandidátne listiny sa podávajú výlučne zapisovateľovi mestskej volebnej komisie. Vyžaduje sa *osobné podanie* kandidátnych listín v listinnej (papierovej) podobe, *neakceptuje sa* doručenie poštou a doručenie elektronickou poštou.

Kandidátne listiny môže doručiť aj splnomocnenec politickej strany (Oznámenie o určení splnomocnenca pol. strany), nezávislý kandidát doručí kandidátnu listinu osobne.

*Nie je dovolené ich podanie do podateľne mestského úradu, prípadne inému zamestnancovi mesta.*

Pre podávanie kandidátnych listín je ustanovená zákonná lehota, konkrétne pri týchto voľbách je potrebné kandidátne listiny podať najneskôr v utorok 11. septembra 2018 do 24.00 hodiny.

*Na kandidátne listiny doručené po uplynutí tejto lehoty sa neprihliada.*

Zapisovateľka mestskej volebnej komisie je pre preberanie kandidátnych listín k dispozícii v administratívnej budove na Námestí sv. Martina 39 (sídlo mestskej polície):

- v **pracovných dňoch**

od 07.30 - 11.30 hod a od 12.15 - 15.30 hod.,

- v **utorok 11. septembra 2018**

od 07.30 - 11.30 hod a od 12.15 - 15.30 hod.

a od 15.30 - 24.00 hod. po uzamknutí vchodových dverí do administratívnej budovy je potrebné kontaktovať zapisovateľku na čísle 051/488 11 55.

Kandidátom môže byť buď nominant politického subjektu (politickej strany, politického hnutia alebo ich koalície) alebo nezávislý kandidát. Týmto dvom situáciám sú prispôsobené vzory kandidátnych listín.

Podrobné informácie pre politické strany, politické hnutia a koalície a pre nezávislých kandidátov sa nachádzajú na webovom sídle Ministerstva vnútra Slovenskej republiky- http://www.minv.sk/?volby-oso2018